হৃৎপিণ্ড
হৃৎপিন্ডের সর্ববামের নিম্নগামী ভোঁতা অংশকে এ্যাপেক্স বলে। হৃৎ স্পন্দন শোনার জন্য একটি স্টেথোস্কোপ সরাসরি এ্যাপেক্সের উপর স্থাপন করা যায়। এটি বাম মধ্য-ক্ল্যাভিকুলার রেখায় ৫ম ইন্টারকস্টাল স্থানের পেছনে অবস্থিত। স্বাভাবিক পূর্ণবয়স্ক ব্যক্তির হৃৎপিন্ডের ওজন ২৫০-৩৫০ গ্রাম (৯-১২ আউন্স)। কিন্তু একটি অসুস্থ হৃৎপিন্ড বিবৃদ্ধির (organ hypertrophy) কারণে ১০০০ গ্রাম পর্যন্ত হতে পারে। এটি চারটি প্রকষ্ঠ নিয়ে গঠিত: উপরে দুটি "অলিন্দ" (atrium) এবং নিচে দুটি "নিলয়" (ventricle)। নিম্নের বামের ছবিটি ৬৪ বছর বয়স্ক পুরুষ হতে সদ্য বিচ্ছিন্নকৃত একটি হৃৎপিন্ডের।
সুষুম্নাকাণ্ড
মানুষের সুষুম্নাকাণ্ড মেডুলা অবলংগাটা থেকে শুরু হয়ে প্রথম বা দ্বিতীয় লাম্বার কশেরুকার কোনাস মেডুলারিসের ভেতর দিয়ে গিয়ে ফিলাম টার্মিনাল নামের একটি তন্তুময় প্রান্তে গিয়ে শেষ হয়েছে। এর দৈর্ঘ্য পুরুষদের ক্ষেত্রে ৪৫ সেমি এবং মহিলাদের ক্ষেত্রে ৪২ সেমি। এর প্রস্থচ্ছেদ ডিম্বাকৃতির এবং সার্ভিকাল ও লাম্বার অঞ্চলে স্ফীত। প্রস্থচ্ছেদে কাণ্ডের পরিসীমায় সাদা পদার্থে সংবেদী ও মোটর নিউরন আছে। ভেতরের প্রজাপতি আকৃতির ধূসর অঞ্চল মূলত নিউরন কোষদেহ নিয়ে গঠিত। এই কেন্দ্রীয় অঞ্চলের কেন্দ্রস্থলে রয়েছে কেন্দ্রীয় ফাঁকা স্থান, যা মস্তিষ্ক-সুষুম্না তরলে পূর্ণ। তিনটি পর্দা বা মেনিনজেস সুষুম্নাকাণ্ডকে আবৃত করেছে। বহিঃস্থ ডিউরা মোটার, অ্যারাকনয়েড মেটার, এবং সবচেয়ে ভেতরের পাইয়া মেটার।